Акциялар барышында һаулыҡты бушлай тикшертергә була. Аҙна дауамында амбулатор поликлиникалар, сәләмәтлек үҙәктәрендә ҡанда шәкәр миҡдарын, холестерин, ҡан баҫымын, тән ауырлығын ҡаратырға мөмкин. Республика һаулыҡ һаҡлау министрлығының профилактика буйынса баш белгесе Сара Әхтәмова әйтеүенсә, халыҡ сәләмәтлеге көндәрендә ҡатнашыусылар һаны йылдан-йыл күбәйә.